ATH skráning á þennan viðburð lokar fimmtudaginn 19. september kl 12:00 . Þann 20. september næstkomandi verður tengslakvöld UAK haldið ! Viðburðurinn hefst kl 20:00 , en húsið opnar 19:30 . Skráning á viðburðinn , sem og nýskráning , fer fram hér á heimasíðunni . Þessi viðburður er eingöngu opinn fyrir félagskonur UAK . Við minnum á að félagskonur síðan í fyrra þurfa að nýskrá sig . Markmið kvöldsins er að félagskonur kynnist betur innbyrðis og að sjálfsögðu að hafa gaman í leiðinni . Við fáum til okkar Sölku Gullbrá , uppistandara , podcaststjörnu og meistara . Hún mun kitla hláturtaugarnar og setja tóninn fyrir stuði kvöldsins . Við höfum svo fengið með okkur í lið nokkrar frábærar konur sem ætla að stjórna umræðuborðum um hin ýmsu málefni sem eru félagskonum okkar hugleikin . Hver félagskona getur farið á 4 borð og mun hver umferð standa í um 15 mínútur . Umræðuefni borðanna eru eftirfarandi : Launaviðtöl – Bylgja Björk PálsdóttirBylgja er mannauðsráðgjafi hjá Icelandair , og starfar m.a. í ráðningum , fræðslu og ráðgjöf til stjórnenda . Hún vann áður sem sérfræðingur í ráðningum og ráðgjafi hjá Intellecta , ráðningaskrifstofu og ráðgjafafyrirtæki . Bylgja er meðB.Sc. í sálfræði frá Háskóla Íslands og M.Sc. í vinnusálfræði frá Erasmus University í Rotterdam . Frá hugmynd í framkvæmd – Svava Björk ÓlafsdóttirSvava er ráðgjafi . Hún er með MPM gráðu í verkefnastjórnun og hefur undanfarin 5 ár starfað hjá Icelandic Startups við ráðgjöf , þjálfun , fræðslu og stýringu verkefna og viðburða . Að sækja um starf – Gyða KristjánsdóttirGyða hefur starfað sem ráðgjafi hjá Hagvangi frá árinu 2017 . Hún hefur víðtæka reynslu af ráðningum og þekkir vel hvað þarf að hafa í huga þegar sótt er um starf . Starfsþróun – Elísabet ErlendsdóttirElísabet er vörustjóri hjá Advania , er með B.Sc. í rekstrarverkfræði frá HR 2017 . Eftir útskrift var hún verslunarstjóri hjá NTC áður en hún hóf störf hjá Advania á sviði Viðskiptalausna . Innan tveggja ára var hún komin í starf vörustjóra á sviði Rekstrarlausna ásamt því að stýra umfangsmesta vöru - og þjónustuþróunarverkefni innan RL . Elísabet hefur alltaf verið virk í alls konar félagsstörfum ; var formaður Stúdentafélags Háskólans í Reykjavík , stjórnarkona UAK og er nú formaður Starfsmannafélags Advania . Framkoma – Guðrún Sóley GestsdóttirGuðrún Sóley þekkir vel kosti góðrar framkomu en hún hefur starfað bæði í útvarpi og sjónvarpi . Hún er höfundur bókarinnar Grænkerakrásir og dagskrágerðakona hjá RÚV . Nám erlendis – Sigríður Steinunn JónsdóttirSigríður Steinunn er framkvæmdastjóri Ísey skyr bar ehf . Eftir útskrift úr B.Sc. í Rekstrarverkfræði frá HR 2014 , hélt hún til Kaupmannahafnar og kláraði M.Sc. í Engineering management frá DTU árið 2016 . Eftir útskrift starfaði hún í borginni , og flutti svo heim til Íslands haustið 2018 . Starfsframi og fjölskyldulíf – Auður AlbertsdóttirAuður eignaðist strákinn sinn fyrir rúmum sex árum þegar hún var á fullu í háskólanámi og var komin út á vinnumarkaðinn þegar hann var 9 mánaða . Auður hefur síðan þá hlotið mikla reynslu af því að finna jafnvægi milli starfsframa og fjölskyldulífs . Hún starfaði áður sem blaðamaður á mbl.is og er nú ráðgjafi hjá Aton.JL.Tengslanet – Kristjana Björk BarðdalKristjana er með B.Sc. gráðu í iðnaðarverkfræði frá Háskóla Íslands ásamt því að leggja stund á tölvunarfræði . Kristjana hefur mikla reynslu af félagastörfum innan og utan háskólasamfélagsins er hún sat m.a í stjórn Ungmennaráðs UN Women og Stúdentaráði Háskóla Íslands . Ásamt því hefur hún unnið að verkefnum tengdum jafnrétti og nýsköpun . Kristjana er ein af stofnendum Ada , hagsmunafélags kvenna í upplýsingatækni við HÍ en gegnir þar stöðu varaforseta ásamt því að vera varaformaður VERTOnet , hagsmunasamtaka kvenna í upplýsingatækni . Í dag starfar Kristjana sem framkvæmdastjóri Reboot Hack ásamt því að vera hakkaþonráðgjafi . Boðið verður upp á pizzur og drykki , áfenga sem og óáfenga . Hlökkum til að sjá sem flestar ! Hvetjum ykkur til að mæta , hvort sem þið eruð einar eða hluti af hóp